Static-X

Static-X on USA industrial metal'i ansambel. Bänd on pärit Wisconsini osariigist.

 "Wisconsin Death Trip" (1994–2000) 

Static-X loodi aastal 1994 pärast Ken Jay eelmise bändi Deep Blue Dream lahkuminekut Wayne Static ja Ken Jay algatusel. Ken ja Wayne läksid Los Angelesse uusi liikmeid otsima, kus nad kohtasid bassist Tony Campost ja kitarrist Koichi Fukudat ning sellest saigi bändi algne koosseis.

Static-X liitus Warner Bros. Recordsiga 1998. aasta algul ja 23. märtsil 1999 andsid nad välja ka oma esimese debüütalbumi "Wisconsin Death Trip", varsti pärast seda andsid nad välja ka oma esimese singli "Push It", millele järgnesid "I'm With Stupid" ja "Bled For Days" 2000. aastal. Static-X-il oli turneel palju aega, et reklaamida oma uut albumit, nad esinesid ka Ozzfestil kaks korda. Aasta hiljem andis Static-X välja EP "The Death Trip Continues", mis ei jõudnud poelettidele. 2001. aastal kerkis esimene album plaatinaalbumi staatusse ning see on nende seni ainuke plaat, mis on saavutanud sellise edu.

Üsna mitut Static-X-i lugu on kasutatud videomängudes. Esimeselt albumilt on sellised lood:

"Otsegolation" Omega Boost"Push It"Street Skater 2/Duke Nukem: Land of the Babes"Love Dump"World Wrestling Entertainment/World Championship Wrestling

 "Machine – Shadow Zone" (2001–2003) 

Järgmise albumina tuli välja "Machine". Koichi lahkus bändist, et veeta aega oma tüdruksõbraga ja tegelda muude muusikaprojektidega. Koichi tegi kaasa ainult ühes loos – "Otsego Undead" – süntesaatoril. Fukuda asemele võeti Dope'i endine liige Tripp Elisen. "Machine" avaldati 22. mail 2001. Mõne aja pärast alustasid nad kolmanda albumi, "Shadow Zone" salvestamist, seekord oli ka Tripp kaastegev produtsent. Kuid enne, kui nad said alustada salvestamist, lahkus Ken Jay bändist muusikaliste ja poliitiliste erimeelsuste tõttu. Albumi salvestamise ajal oli trummariks Josh Freese, kes oli bändi A Perfect Circle liige. Hiljem võeti bändi Jay asemele trummariks Nick Oshiro (endine Sheetheri liige).

Teise albumi produtseerimise ajal võttis Jonathan Davis Kornist Wayne'iga ühendust, et salvestada tema kirjutatud lugu "Not Meant For Me" filmi "Queen of the Damned" heliriba jaoks. Samuti tehti selle filmi kohta video "Cold", mis oli ka filmi DVD-l. "Shadow Zone" anti välja 7. oktoobril 2003. Static-X jätkas oma lugude mängudes promomisega.

"This Is Not"Shaun Palmer's Pro Snowboarder"The Only""Need for Speed: Underground""Start A War"WWE SmackDown! vs. RAW 2006

 "Beneath, Between, Beyond – Start A War" (2004–2006) 

20. juulil 2004 ilmus nende album "Beneath...Between...Beyond", mis oli demode ja haruldasemate lugude kogumik. Pärast selle albumi väljaandmist tekkis kuulujutt, et Static-X võib laiali minna plaadi kasina müügiedu tõttu. Aga varsti pärast BBB ilmumist hakkasid nad tegema stuudioalbumit "Start A War". 

Veebruaris 2005 vahistati Tripp Eisen süüdistatuna seksiskandaalis, milles olid kaasatud alaealised. Pärast seda skandaali lasti ta kohe Static-X-ist lahti. Endine liige Koichi Fukuda liitus uuesti bändiga, et täita tühja kohta. "Start A War" anti lõpuks välja 24. juunil 2005. "I'm The One" ja "Dirthouse" olid selle albumi singlid.

"Skinnyman""Need For Speed: Most Wanted"

 "Cannibal" (2007–2008) 

"Cannibal" ilmus 3. aprillil 2007. Lugu "No Submission" oli enne plaadi ilmumist kuulda filmi "Saag III" soundtrack'il. Täislugu oli saadaval ka nende Static-X-i MySpace'i lehel. "Cannibal" ilmus samuti digitaalselt iTunesis. "Destroyer" oli selle albumi raadiosingel. Video sellele singlile anti välja samal ajal kui album. Video on saadaval ka veebilehel headbangersball.com. 20. märtsil ilmus eksklusiivne "Destroyeri" EP.

10. mail 2007 teatas bänd, et nad esinevad ka Ozzfestil. Novembris 2007 liitus Tony Campos instrumentaalbändiga Ministry ajutise turneebassistina.

 2008–... 

Bänd alustas detsembris pärast turneed "Operation Annihilation" Austraalias tööd oma 6. stuudioalbumiga. Wayne Static ütles, et nende album peaks välja tulema 2008. aasta lõpuks ja ta lubas, et see plaat tuleb rohkem nagu WDT album ja lubas ka, et see album säilitab ka oma heavy-stiili, mis oli "Cannibali" plaadil. Static andis teada ka mõnede lugude pealkirjad, näiteks "Lunatic", "Z28", "Terminal" ja "Tera-fied". Bänd mainis, neil on kavas välja anda ka kontsert-DVD, kus võivad olla kõik nende muusikavideod.

Static-X väljastas 14. oktoobril kontsert-CD/DVD "Cannibal Killers Live".

Uus lugu "Lunatic" ilmus filmi "Punisher: War Zone" soundtrack'il.

2009. aastal peatas bänd ajutiselt tegevuse, et ja keskenduda rohkem teistele projektidele.

Koosseis
Wayne Static – laul, kitarr, klahvpillid
Koichi Fukuda – kitarr
Nick Oshiro – trummid

Diskograafia
Albumid
"Wisconsin Death Trip" (1999)
"Machine" (2001)
"Shadow Zone" (2003) CFV
"Start a War" (2005)
"Cannibal" (2007)
"Cult Of Static" (2009)
"Project: Regeneration Vol. 1" (2020)

Kogumikud
"Beneath Between Beyond" (2004)

Kategooria:Industrial metal'i ansamblid
Kategooria:Ameerika Ühendriikide ansamblid